Hodźij (CK/SN). Nadawk, wuhotować wonkowne připrawy wohnjowoborneje gratownje w hornich Sulšecach, je Hodźijska gmejnska rada na swojim zašłym posedźenju přepodała. Za 67 250 eurow natwari dróho- a hłubokotwarska firma z Nišćanskeho měšćanskeho dźěla Jězor separatny přijězd, připrawi parkowanske městna, chce kanal za dešćikowu wodu kłasć, městno za kontejnery a pućiki plestrować a cyły teren wozelenić. Loni nasta při gratowni přitwar, hdźež maja wobornicy nětko dalekubłansku rumnosć, předrasćernju, duše a nuzniki. Nimo toho su jězdźidłowu halu nutřka wobmjetali, barbili a špundowanje zazyglowali. Tak je we wsy „parlička nastała“, rěkaše nětko w gmejnskej radźe.
szl_Latn